През 1912 година се намира в Самос, участва в Балканските войни, а през 1914 година действа в Северен Епир. Участва в Първата световна война като запасен офицер с Френския чуждестранен легион в кампанията при Дарданелите, по-късно в битката при Вердюн (където се запознава с Шарл дьо Гол) и в Битката при Яребична. Участва и в Гръцко-турската война между 1919 и 1922 година. Заради участието си във войните получава много медали и е повишен в чин майор.